REGLAMENTO SOBRE TRABAJOS FIN DE GRADO/TRABAJOS FIN DE MÁSTER PARA LOS ESTUDIOS IMPARTIDOS EN LA FACULTAD DE DERECHO - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/45869)
  + [Valencià](/va/acuerdo/45668)






Selector de idioma

Leer

* [Español](/es/acuerdo/45048)
* [Valencià](/va/acuerdo/45000)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





REGLAMENTO SOBRE TRABAJOS FIN DE GRADO/TRABAJOS FIN DE MÁSTER PARA LOS ESTUDIOS IMPARTIDOS EN LA FACULTAD DE DERECHO[Butlletí Oficial Universitat d'Alacant](/ca/Publicacion)
=============================================================================================================================================================================

Secretaria General

Butlletí Oficial Universitat d'Alacant





REGLAMENTO SOBRE TRABAJOS FIN DE GRADO/TRABAJOS FIN DE MÁSTER PARA LOS ESTUDIOS IMPARTIDOS EN LA FACULTAD DE DERECHO

Data d'aprovació
:   30/11/2023

Data de publicació
:   01/12/2023

Òrgan competent
:   Consell de Govern

Secció
:   DISPOSICIONS GENERALS

* [Anàlisi](#analisis)

* [Ver acuerdo en formato **PDF**](/Acuerdos/DescargarAcuerdo/45614)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/45461)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/45742)
  + [Compartir acuerdo en 

    X](https://twitter.com/intent/tweet?via=UA_Universidad&text=REGLAMENTO SOBRE TRABAJOS FIN DE GRADO/TRABAJOS FIN DE MÁSTER PARA LOS ESTUDIOS IMPARTIDOS EN LA FACULTAD DE DERECHO&url=https://www.boua.ua.es/va/acuerdo/45948)

**Títol:** REGLAMENTO SOBRE TRABAJOS FIN DE GRADO/TRABAJOS FIN DE MÁSTER PARA LOS ESTUDIOS IMPARTIDOS EN LA FACULTAD DE DERECHO

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dijous, 30 de novembre de 2023

Aprovat per unanimitat pel Consell de Govern de la Universitat d'Alacant en la sessió ordinària del dia 30 de novembre de 2023.

REGLAMENT SOBRE TREBALLS DE FI DE GRAU/TREBALLS DE FI DE MÀSTER PER ALS ESTUDIS IMPARTITS EN LA FACULTAT DE DRET

La Normativa sobre els treballs de fi de grau / treballs de fi de màster de la Universitat d'Alacant va ser aprovada pel Consell de Govern el 30 d'octubre de 2012 (BOUA de 31 d'octubre), i modificada posteriorment per acord del Consell de Govern de 29 de novembre de 2017 (BOUA de 30 de novembre).

El RD 822/2021, de 28 de setembre, pel qual s'estableix l'organització dels ensenyaments universitaris i del procediment d'assegurament de la qualitat, estableix en els articles 14.6 i 17.4 que els treballs de fi de grau (TFG) i els treballs de fi de màster (TFM), respectivament, hauran de ser defensats en un acte públic, seguint la normativa que a aquest efecte establisca el centre o, si escau, la Universitat. Per això, la Universitat d'Alacant ha modificat la Normativa de TFG i TFM per a adaptar-la a les novetats introduïdes amb el RD 822/2021, aprovada pel Consell de Govern el 29 de juny de 2023 (BOUA de 30 de juny).

La normativa aprovada per la Universitat és d'aplicació general als estudis de grau i de màster que s'hi imparteixen. Aquest caràcter universal es plasma de manera específica en l'article 1.3 i en la disposició transitòria, que estableixen l'obligació de desenvolupar la normativa en cada centre per a adequar-la a les característiques pròpies de cadascun dels títols de grau i de màster que s'hi impartisquen i als requisits establits en les seues memòries de verificació, abans de la primera convocatòria del curs 2023-2024.

En compliment d'aquesta obligació, aquest reglament suposa un marc general per a tots els TFG i TFM de la Facultat de Dret de la Universitat d'Alacant, i estableix una homogeneïtat bàsica en l'organització i l'avaluació que garantisca la igualtat de drets i de deures per al conjunt del seu estudiantat.

Article 1. Àmbit d'aplicació

1. Aquest reglament té com a objecte el desenvolupament parcial de la Normativa sobre TFG i TFM de la Universitat d'Alacant i és aplicable a la definició, realització, defensa, qualificació i tramitació administrativa dels TFG i dels TFM inclosos en els diferents plans d'estudi impartits en la Facultat de Dret.

2. En el cas d'implantació de títols interuniversitaris, aquest reglament només serà aplicable a l'alumnat matriculat en la Universitat d'Alacant, llevat que el conveni regulador dispose una altra cosa.

3. Aquest reglament té caràcter general per a les diferents titulacions impartides en la Facultat de Dret, i pot ser desenvolupat en funció de les característiques pròpies de cadascun dels títols de grau o de màster que s'impartisquen en el Centre i als requisits establits en les seues memòries de verificació.

Article 2. Característiques del treball de fi de grau i del treball de fi de màster

1. El TFG o TFM ha de ser un treball original, autònom i personal l'elaboració del qual serà individual, i que cada estudiant realitzarà sota l'orientació d'un tutor o d'una tutora que permetrà a l'alumnat mostrar de forma integrada els continguts formatius rebuts i les competències adquirides associades al títol de grau o de màster universitari.

2. El TFG o TFM podrà contemplar diferents modalitats segons els diversos aspectes relacionats amb el títol, i segons l'orientació professional, investigadora o acadèmica en el cas del màster.

3. La càrrega de treball associada al TFG o al TFM, relativa a l'alumnat, es correspondrà amb els crèdits ECTS que atorgue el pla d'estudis.

4. La realització del TFG o del TFM podrà contemplar, d'acord amb el que s'estableix en el pla d'estudis, l'assistència a seminaris o a un altre tipus d'activitats presencials que es consideren d'interès per a la realització d'aquest treball.

5. El TFG o TFM haurà de realitzar-se conformement als criteris metodològics i les normes bàsiques d'estil que determine la Comissió Acadèmica de la titulació corresponent. Anualment, les comissions acadèmiques de cada titulació revisaran aquestes normes, i podran renovar-les o modificar-les.

6. El TFG o TFM està protegit per la Llei de Propietat Intel·lectual. El TFG o TFM podrà ser publicat en el Repositori Institucional de la Universitat d'Alacant (RUA) amb el consentiment exprés de l'alumne o alumna.

7. El TFG o TFM podrà ser redactat en anglès, a petició de l'estudiant, prèvia autorització del tutor o tutora.

Article 3. Coordinació de l'assignatura de Treball de Fi de Grau

1. Quan, d'acord amb el pla d'estudis, l'assignatura Treball de Fi de Grau estiga adscrita a tots els departaments que tinguen assignada docència en la titulació, la coordinació d'aquesta assignatura recaurà en la vicedegana o vicedegà amb competències en la titulació.

2. En cas contrari, el Departament al qual estiga adscrita l'assignatura, o els Departaments implicats, per acord intern, nomenaran la coordinadora o coordinador. Podrà ser coordinadora o coordinador de l'assignatura TFG qualsevol docent de la titulació corresponent.

3. En qualsevol cas, les comissions acadèmiques de titulació (grau o màster), presidides pel seu coordinador o la seua coordinadora, supervisaran i coordinaran tot el procés de realització del TFG o TFM i vetlaran per la qualitat i el nivell d'exigència que han de reunir aquests treballs.

Article 4. Tutorització del TFG o TFM

1. Tots els TFG i TFM seran realitzats sota la supevisió d'una tutora o tutor acadèmic. Excepcionalment, ateses les característiques del TFG o TFM, es podrà autoritzar la cotutela.

2. La labor de la tutora o tutor consistirà a orientar, assessorar i planificar les activitats de l'alumnat, realitzar un seguiment de les activitats durant el període de duració del treball que s'ha de desenvolupar, i col·laborar en tot allò que en permeta una bona consecució.

3. En els TFG i TFM realitzats en col·laboració amb institucions o empreses externes a la Universitat d'Alacant, existirà la figura d'un cotutor o cotutora pertanyent a la institució o empresa. En aquests casos, la tutora o tutor acadèmic compartirà amb la cotutora o cotutor les tasques de direcció i orientació de l'estudiant, i serà responsabilitat de la tutora o tutor acadèmic facilitar-ne la gestió.

4. El departament al qual estiga adscrita la tutora o tutor acadèmic serà responsable de la seua substitució, temporalment o permanent, quan es donen supòsits de baixa prolongada o es produïsca la finalització de la relació contractual amb la Universitat d'Alacant.

Article 5. Procediment per a la gestió academicoadministrativa dels TFG i TFM

La gestió academicoadministrativa dels TFG i TFM en les diferents titulacions de la Facultat es realitzarà mitjançant l'eina digital establida per la Universitat d'Alacant per a la gestió dels TFG i TFM. En qualsevol cas, s'hauran de complir les prescripcions contingudes en els articles següents.

Article 6. Proposta de línies de treball i tutores o tutors

1. Els departaments que impartisquen docència en l'assignatura de TFG o TFM tenen l'obligació d'oferir propostes per a la realització dels TFG i TFM de manera que quede plenament coberta la tutoria de l'alumnat matriculat en l'assignatura de TFG o TFM.

2. En el termini que establisca la Comissió Acadèmica i, en tot cas, abans de l'inici del període ordinari de matrícula, les àrees de coneixement amb docència en el TFG o TFM comunicaran al centre les línies de treball oferides, els objectius del TFG o TFM i el personal docent responsable de la seua tutela. El centre farà pública aquesta informació amb anterioritat a l'obertura del termini que anualment es fixe per a la sol·licitud d'assignació de línies de treball.

Article 7. Assignació de línies de treball i tutores o tutors

1. En els terminis que s'habiliten anualment específicament, l'alumnat matriculat en l'assignatura de TFG o TFM podrà sol·licitar l'adscripció a una de les línies de treball oferides per les àrees de coneixement, ordenades segons el seu ordre de preferència.

2. L'alumnat podrà sol·licitar que se li assigne un tema concret de treball, sempre que haja sigut avalat prèviament per una àrea de coneixement en els termes previstos en l'apartat 7 de l'article 5 de la Normativa sobre els TFG i TFM de la Universitat d'Alacant. Per a això, haurà de formular una sol·licitud que presentarà davant d'algun dels departaments implicats en la titulació, que decidirà si avala la proposta i la integra en l'oferta de la qual es fa responsable. En el supòsit que un departament rebutge la proposta realitzada, haurà de notificar aquesta circumstància a l'alumnat, i indicar els motius de la no acceptació.

3. Finalitzat el termini de presentació de sol·licituds, el centre assignarà a cada estudiant una línia de treball d'acord amb l'ordre de preferència de la seua sol·licitud. En el cas que existisquen més sol·licituds que places disponibles per a una línia de treball, l'assignació es realitzarà tenint en compte la nota mitjana de l'expedient acadèmic de l'alumnat sol·licitant.

4. La resolució provisional d'assignació de línies de treball es podrà consultar en l'eina digital establida per la Universitat d'Alacant per a la gestió dels TFG i TFM, i enfront de la qual l'alumnat podrà formular una reclamació davant la Comissió Acadèmica de cada titulació en el termini de cinc dies hàbils. La Comissió Acadèmica publicarà la resolució definitiva en el termini màxim de 5 dies hàbils.

5. De conformitat amb la resolució definitiva, les àrees de coneixement duran a terme la designació del professorat encarregat de tutoritzar l'alumnat.

6. L'adjudicació d'una línia de TFG o TFM i de tutora o tutor es prorrogarà al curs acadèmic següent, en el cas que  l'estudiant no haja superat l'assignatura. L'alumnat que desitge canviar de línia de treball en el següent curs acadèmic podrà sol·licitar que s'anul·le l'assignació de línia, en el termini establit pel centre, que haurà de ser anterior al termini per a sol·licitar l'adscripció a línies de treball.

7. L'alumnat que vulga canviar de tutora o tutor haurà de sol·licitar-ho de manera motivada a la Comissió Acadèmica. La Comissió Acadèmica resoldrà en un termini de deu dies hàbils si escau o no aquest canvi, prenent en consideració l'opinió de les persones interessades. Transcorregut aquest termini sense resolució expressa, s'entendrà que la sol·licitud és desestimada.

Article 8. Tribunal o professorat avaluador dels TFG i TFM

1. Les guies docents de les assignatures de TFG i TFM recolliran la forma de defensa concreta que correspon en cadascuna, d'acord amb el que disposa la regulació vigent i la memòria verificada del títol.

2. Eixes formes de defensa podran ser:

a)    Davant un tribunal.

b)    Davant, com a mínim, un professor o professora que, preferentment, ha d'estar adscrit/a al mateix àmbit de coneixement del tutor o tutora del TFG o TFM.

3. El tribunal contemplat en l'apartat anterior estarà compost per tres membres titulars i tres de suplents que es designaran entre el professorat de la titulació corresponent. Excepcionalment, podrà designar-se professorat d'altres títols o fins i tot personal col·laborador extern amb titulació universitària, encara que en tots dos casos mai més d'un per tribunal. La composició dels tribunals procurarà la presència equilibrada entre dones i homes, llevat que no siga possible per raons fundades i objectives degudament motivades.

4. El nombre de tribunals o de professorat avaluador que les àrees de coneixement hauran de constituir o designar per a cada grau o màster quedarà determinat pel nombre d'estudiants matriculats i adscrits a les línies de treball que hagen oferit.

Article 9. Defensa i avaluació dels TFG i TFM

1. La defensa del TFG o TFM es farà en un acte públic, que podrà ser presencial o en línia.

2. Les guies docents de les assignatures de TFG i TFM establiran els criteris d'avaluació i el procediment de l'acte públic de defensa, d'acord amb el que es disposa en el pla d'estudis de cada títol i els acords de la Comissió Acadèmica de la titulació. Amb caràcter general, es valorarà la qualitat científica del treball, la claredat expositiva, tant escrita com verbal, i la capacitat de debat i de defensa argumental.

3. El centre donarà publicitat, amb l'antelació suficient, als actes de defensa de cada TFG o TFM, incloent-hi la informació següent: nom de  l'estudiant, títol del treball, nom del tutor o tutora, titulació, data, hora i lloc de la defensa. Aquesta informació es publicarà en la pàgina web de la titulació i en les pàgines web de les guies docents de cada TFG o TFM.

4. La data límit per a la defensa dels TFG i TFM serà la que s'establisca en el calendari acadèmic per a cada curs acadèmic.

5. La qualificació final, tant numèrica com qualitativa, es realitzarà d'acord amb els criteris establits en la guia docent de l'assignatura i la memòria del títol. En l'avaluació, es considerarà l'informe elaborat amb antelació pel tutor o tutora.

6. La revisió de les qualificacions finals dels TFG i TFM es realitzarà, en primera instància, davant el tribunal o el professorat qualificador, segons corresponga. En cas de discrepància amb el resultat d'aquesta qualificació, es podrà presentar una reclamació raonada davant la Comissió Acadèmica i, si es manté el desacord, davant el centre responsable de la titulació, segons el que disposa en matèria de revisió de qualificacions el Reglament d'avaluació dels aprenentatges de la Universitat d'Alacant.

7. En cap cas ni el tribunal, ni el professor o professora que avalue el TFG o TFM tindrà potestat per a atorgar una matrícula d'honor, però podrà proposar mitjançant un informe raonat aquesta qualificació. Una vegada finalitzada l'avaluació de tots els treballs d'aquella assignatura, la Comissió Acadèmica es reunirà per a estudiar les propostes fetes i, d'acord amb la normativa vigent en matèria de qualificacions, assignarà les matrícules d'honor que considere.

Disposició addicional

Qualsevol aspecte no contemplat en aquesta normativa es regularà per la normativa sobre els treballs de fi de grau i els treballs de fi de màster de la UA, d'aplicació general als estudis de grau i de màster impartits en la UA.

Disposició final

Aquest reglament entrarà en vigor a partir de l'endemà que es publique en el BOUA, prèvia aprovació pel Consell de Govern de la Universitat d'Alacant.

Anàlisi
-------

:   **Modificat per:**

    * [Detalle
       CORRECCIÓ D'ERRORS DE LA PUBLICACIÓ DEL REGLAMENT SOBRE TREBALLS DE FI DE GRAU/TREBALLS DE FI DE MÀSTER PER ALS ESTUDIS IMPARTITS EN LA FACULTAT DE DRET](/va/acuerdo/45701)
      04/12/2023





[Carretera Sant Vicent del Raspeig s/n  
03018 Sant Vicent del Raspeig - Alacant  
 Tel. 21 824 0224 - Fax 98 386 8363](https://www.google.es/maps/@82.166802,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12730&trk=tyah&trkInfo=tarId%2O0855288947277%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)